Ըստ այդմ, երկու ուժն էլ քաղաքական միավոր կարող են հավաքել միմյանց հաշվին: Առաջին հերթին Ծառուկյանը: ՀՀԿ-ին կոշտ քննադատությունը այդ ուժի համար հնարավորություն է հանրային միավոր հավաքելու եւ խորհրդարանի արտահերթ ընտրությանը, երբ էլ այն տեղի ունենա, հնարավորինս բարձր ցուցանիշի հավակնելու, եթե Փաշինյանը չտապալվի: Որովհետեւ այդ դեպքում Ծառուկյանը կարող է հավակնել ընդհուպ հաղթանակի:Բայց, այստեղ էլ թերեւս ՀՀԿ դերն է՝ թավշյա հեղափոխության ռեժիմում, Ծառուկյան դաշինքին զրկել մանեւրի լայն հնարավորությունից: Բանն այն է, որ մի բան է Նիկոլ Փաշինյանին քննադատող ՀՀԿ-ն՝ այս դեպքում քննադատությունը հարվածում է միայն ու միայն ՀՀԿ-ին, մեկ այլ բան է Ծառուկյան դաշինքին հարվածող ՀՀԿ-ն, այս դեպքում հարվածներն ու այսպես ասած կորուստները նրանց համար դառնում են փոխադարձ: